Ministerul Comunicaţiilor a lansat în consultare o schemă de grant pentru Internet de mare viteză în sute de localităţi defavorizate.

Ministerul Comunicaţiilor şi Societăţii Informaţionale a lansat în consultare publică schema de grant pentru finanţarea reţelelor Next Generation Network (NGN), informează News.ro.

Proiectul îşi propune acoperirea a peste 180.000 de gospodării din toată ţara, aflate în zone care nu au acces la Internet în bandă largă, potrivit documentaţiei publicate pe site-ul Ministerului Comunicaţiilor şi Societăţii Informaţionale.

Proiectul va fi finanţat prin Programul Operaţional Competitivitate 2014-2020, iar valoarea finanţării nerambursabile este de până la 2,97 milioane euro/proiect.

”Întreprinderile mici şi mijlocii care vor depune proiecte eligibile vor fi selectate ca să realizeze reţelele de comunicaţii”, anunţă Ministerul Comunicaţiilor.